APSTIPRINĀTS

ar Jelgavas pilsētas domes

2016.gada 22.septembra lēmumu Nr.12/8

 **JELGAVAS PILSĒTAS PAŠVALDĪBAS IESTĀDES „PILSĒTSAIMNIECĪBA”**

**KUSTAMĀS MANTAS NOVĒRTĒŠANAS KOMISIJAS**

 **NOLIKUMS**

1. **VISPĀRĪGIE NOTEIKUMI**
2. Jelgavas pilsētas pašvaldības iestādes „Pilsētsaimniecība” Kustamas mantas novērtēšanas komisijas nolikums (turpmāk – Nolikums) nosaka Jelgavas pilsētas pašvaldības iestādes „Pilsētsaimniecība” (turpmāk – Iestāde) Kustamās mantas novērtēšanas komisijas (turpmāk – Komisija) uzdevumus, tiesības, struktūru un darba organizēšanas kārtību.
3. Komisija ir Jelgavas pilsētas domes izveidota institūcija, kas rīkojas saskaņā ar Publiskas personas mantas atsavināšanas likumu, Nolikumu un citiem normatīvajiem aktiem.
4. Komisijas darbības mērķis ir noteikt atsavināšanai paredzētās kustamās mantas (turpmāk – kustamā manta) nosacīto cenu.
5. **KOMISIJAS UZDEVUMI UN TIESĪBAS**
6. Komisijas uzdevumi:
	1. organizēt kustamās mantas novērtēšanu, pieaicinot vienu vai vairākus sertificētus vērtētājus;
	2. noteikt kustamās mantas nosacīto cenu.
7. Komisijas tiesības:
	1. iepazīties ar kustamās mantas novērtēšanas dokumentiem;
	2. apskatīt kustamo mantu dabā.
8. **KOMISIJAS STRUKTŪRA UN DARBA ORGANIZĒŠANA**
9. Komisiju 5 (piecu) locekļu sastāvā, tai skaitā Komisijas priekšsēdētāju, apstiprina Jelgavas pilsētas dome.
10. Komisija darbojas šādā sastāvā: Komisijas priekšsēdētājs, Komisijas priekšsēdētāja vietnieks un trīs Komisijas locekļi.
11. Komisijas priekšsēdētājs:
	1. organizē un vada Komisijas darbu;
	2. nosaka Komisijas sēžu vietu, laiku un kārtību;
	3. sasauc un vada Komisijas sēdes.
12. Komisijas priekšsēdētāja prombūtnes laikā viņa pienākumus pilda Komisijas priekšsēdētāja vietnieks.
13. Komisija kustamās mantas nosacīto cenu nosaka atbilstoši tās vērtībai, ņemot vērā novērtēšanas dokumentus un mantas apskates rezultātus.
14. Komisija par kustamās mantas novērtēšanu un nosacītas cenas noteikšanu sagatavo kustamās mantas novērtēšanas aktu, ko jāparaksta vismaz trīs Komisijas locekļiem.
15. Komisija kustamās mantas novērtēšanas aktu iesniedz Iestādes vadītājam.

Jelgavas pilsētas domes priekšsēdētāja vietniece *(paraksts)* R.Vectirāne